

На заинтересованите лица се предоставя 30-дневен срок, считано от 19.02.2020 г., за предложения и становища по настоящия проект за изменение на Правилника за организацията и дейността на общинския съвет, неговите комисии и взаимодействието му с общинската администрация на община Бургас. Предложения могат да бъдат  депозирани в деловодството на Общински съвет – Бургас, както и на следния електронен адрес: g.teneva@burgas.bg


                                                                                                                                      



ПРОЕКТ


ПРАВИЛНИК ЗА ИЗМЕНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ОБЩИНСКИЯ СЪВЕТ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ НА ОБЩИНА БУРГАС

§ 1. В чл.13, ал.3, изр. първо, текстът „направено от най-малко една четвърт от всички общински съветници“ се отменя.
§ 2. Чл.18, ал.2 се изменя и придобива следното съдържание:
(2) Командироването по ал.1 се извършва от кмета на Община Бургас.
§ 3. Чл.84 се изменя и придобива следното съдържание: „Кметът на общината изпраща на общинския съвет административните актове, както и договорите и техните изменения и допълнения, издадени в изпълнение на актовете, приети от съвета, в тридневен срок от издаването или подписването им, а председателят на Общинския съвет ги изпраща на електронната поща на общинските съветници“

